Voorimees
Voorimees on endisaegne elukutseline hobusõidukiga transporditeenuse osutaja. Voorimehed vedasid nii inimesi (sõiduvoorimehed) kui kaupu (veovoorimehed). Kuni 20. sajandi alguseni toimus suurem osa linnatranspordist voorimeeste kaudu. Tallinna voorimehi on esmamainitud 1337. ja Olevi gildi kuuluvat voorimeeste tsunfti 1371. aastal. 1874. aastast oli Tallinnas lubatud voorimeheametit pidada igal laitmata täisealisel. Tallinna viimane voorimees (kuni 1951. aastani) oli Ralf Grabbi ja Tartu viimane voorimees (kuni 1956. aastani) August Viin.